Source: http://ec.europa.eu/civiljustice/jurisdiction_courts/jurisdiction_courts_por_mt.htm
Timestamp: 2014-04-21 08:00:38+00:00
Document Index: 394149

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Kummissjoni Ewropea - Network gudizzjarju ewropew - Jurisdizzjoni tal-qrati - Portugall
L-aħħar aġġornament: 22-06-2007
Jurisdizzjoni tal-qrati - PortugallDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
Qabel ma tibda proċedura dwar kwistjoni ċivili jew kummerċjali, trid tistabbilixxi liema qorti għandha l-ġurisdizzjoni biex tisma’ l-każ tiegħek. Jekk tagħżel qorti ħażina, jew jekk il-ġurisdizzjoni tal-qorti tiġi kkontestata, dan iwassal għal dewmien fil-każ tiegħek u t-talba tiegħek tista’ tiġi miċħuda minħabba nuqqas ta’ kompetenza.. LISTA TAL- KONTENUT
Għandi nirrikorri quddiem qorti ġudizzjali ta' kompetenza ġenerika jew waħda ta' kompetenzai speċjalizzata? B.
Jekk il-Qrati ta' kompetenza ġenerika jkollhom il-ġurisdizzjoni, kif inkun naf liema qorti hija kompetenti biex tisma’ l-każ tiegħi? I.
Hemm xi distinzjoni ġerarkika bejn il-Qrati ta' l-Ewwel Grad? Jekk dan huwa l-każ, liema waħda hija kompetenti biex tisma' l-każ tiegħi? II.
Ir-regola ġenerali dwar il-ġurisdizzjoni territorjali: 2.
Eċċezzjonijet għar-regola: a)
Taħt liema ċirkostanzi nista’ nagħżel bejn il-qorti fejn il-konvenut huwa domiċiljat (kif stipulat mir-regola ġenerali) u ġurisdizzjoni oħra? b)
Taħt liema ċirkostanzi jiena obbligat nagħżel qorti li m’hijiex dik fejn il-konvenut huwa domiċiljat (kif stipulat mir-regola ġenerali)? c)
Il-partijiet jistgħu jagħżlu qorti bi ftehim bejniethom, jekk din il-qorti ma jkollhiex ġurisdizzjoni taħt ir-regola ġenerali? C.
Kif inkun naf liema qorti hija kompetenti biex tisma’ l-każ tiegħi jekk dan ikun jaqa’ taħt il-ġurisdizzjoni ta’ qorti speċjalizzata? A. Għandi nirrikorri quddiem qorti ġudizzjali ta' kompetenza ġenerika jew waħda ta' kompetenzai speċjalizzata?
Taħt is-sistema legali Portugiża, jiddependi mit-tip ta' proċess jekk ikollhiex ġurisdizzjoni qorti ta' kompetenza ġenerika jew waħda ta' kompetenza speċjalizzata. Il-kompetenza tiġi stabbilita fil-ħin meta tinfetaħ il-kawża, u jekk iseħħu xi bidliet fattwali wara dawn huma irrelevanti. Fis-sistema interna, il-ġurisdizzjoni hija mqassma bejn il-qrati differenti skond il-qasam (jew in-natura tal-kawża), il-ġerarkija (jiġifieri l-grad ta' ġurisdizzjoni tal-Qrati - ta' l-Ewwel Grad, tat-Tieni Grad u l-Qorti Suprema tal-Ġustizzja), il-valur tal-kawża (li huwa relatat mad-dimensjoni finanzjarja ta' l-utilità ekonomika immedjata tat-talba), il-forma tal-proċess applikabbli (i.e., il-passi speċifiċi ta' l-atti proċedurali li jridu jiġu mwettqa biex jiġi eżerċitat dritt partikolari) u t-terrritorju (jew id-distrett ġeografiku li miegħu jkunu marbuta l-fatti in kwestjoni).Hemm dispożizzjonijiet speċjali dwar azzjonijiet eżekuttivi (li permezz tagħhom jittieħdu l-passi meħtieġa sabiex jinkiseb rimedju effettiv għall-ksur ta' dritt.)Fir-rigward tal-merti tal-każ, dan jaqa' taħt il-kompetenza tal-qrati ġudizzjarji meta ma jkunux assenjati bil-liġi lil ordni ġurisdizzjonali oħra.Il-qrati ġudizzjarji jaqgħu taħt ġerarkija skond l-effetti tad-deċiżjonijiet tagħhom.Bħala regola, il-Qorti Suprema tal-Ġustizzja tieħu konjizzjoni, fl-istadju ta' appell, tal-kawżi li l-valur tagħhom jeċċedi il-kompetenza tal-Qrati ta' l-Appell, waqt li dawn ta' l-aħħar jieħdu konjizzjoni tal-kawżi li l-valur tagħhom jeċċedi l-kompetenza tal-Qrati ta' l-Ewwel Grad. Fuq
Din il-kompetenza tikkorrispondi għall-valur ekonomiku stabbilit bil-liġi tat-talba li tista' titressaq minn persuna quddiem dik il-qorti partikolari.Ir-regoli tal-proċedura ċivili jsitabbilixxu quddiem liema qorti għandha titressaq azzjoni skond il-valur tal-kawża.L-istess regoli jistabbilixxu l-kompetenza territorjali tal-qorti.Il-Qrati ġudizzjarji ta' l-ewwel grad huma, fil-prinċipju, qrati distrettwali. Dawn il-qrati għandhom kompetenza ġenerika, jiġifieri l-kapaċità li jisimgħu l-kawżi kollha, ħlief għal dawk li huma assnejati bil-liġi lil qrati oħrajn.Għal aktar tagħrif, jekk jogħġbok ara, fuq dan is-sit, id-dokument ta' informazzjoni dwar l-organizzazzjoni tas-sistema tal-ġustizzja fil-Portugall.
B. Jekk il-Qrati ta' kompetenza ġenerika jkollhom il-ġurisdizzjoni, kif inkun naf liema qorti hija kompetenti biex tisma’ l-każ tiegħi?
relevanti jinsabu fit-tweġibiet għall-mistoqsijiet li ġejjin, waqt li
l-kompetenzi tal-qrati ta' kompetenza ġenerika huma definiti hawn fuq.
I. Hemm xi distinzjoni ġerarkika bejn il-Qrati ta' l-Ewwel Grad? Jekk dan huwa l-każ, liema waħda hija kompetenti biex tisma' l-każ tiegħi?
ma teżisti ebda distinzjoni ġerarkika bejn il-qrati ta' l-ewwel grad.
II. Ġurisdizzjoni territorjali (liema qorti għandha l-ġurisdizzjoni biex tieħu konjizzjoni tal-każ tiegħi, dik tal-belt A jew dik tal-belt B)?
1. Ir-regola ġenerali dwar il-ġurisdizzjoni territorjali:
Ir-regola ġenerali fir-rigward tal-ġurisdizzjoni territorjali hi li l-qorti kompetenti hija dik fejn ikun domiċiljat il-konvenut. Fuq
Jekk il-konvenut ma jkollux residenza abitwali jew jekk din ma tkunx magħrufa jew jekk il-konvenut ikun assenti, ikollha kompetenza il-qorti fejn hu domiċiljat l-attur. Jekk il-konvenut ikun domiċiljat u residenti f'pajjiż barrani, ikollha ġurisdizzjoni l-qorti fejn ikun jinsab; jekk il-konvenut ma jkunx jinsab fit-territorju Portugiż, ikollha ġurisdizzjoni l-qorti tad-distrett fejn hu domiċiljat l-attur, u jekk dan ikun domiċiljat f'pajjiż barrani, ikollha ġurisdizzjoni l-qorti ta' Lisbona.Għar-rigward ta' persuni ġuridiċi u soċjetajiet, tapplika din ir-regola ġenerali: jekk il-konvenut ikun l-Istat, il-qorti kompetenti tkun dik ta' dejn hu domiċiljat l-attur minnflok dik fejn hu domiċiljat il-konvenut; jekk il-konvenut ikun persuna ġuridika jew soċjetà oħra, ikollha kompetenza l-qorti tad-distrett fejn tinsab is-sede amministrattiva prinċipali jew fejn tkun stabbilita fergħa, aġenzija, kumpanija sussidjarja, delegazzjoni jew rappreżentanza, kemm-il darba l-azzjoni tkun kontra xi waħda minn dawn; iżda azzjoni kontra persuna ġuridika jew soċjetà barranija li jkollha fergħa, aġenzija, kumpanija sussidjarja, delegazzjoni jew rappreżentanza fil-Portugall tista' ssir fil-qorti tad-distrett ta' fejn dawn ikunu stabbiliti, iżda l-amministrazzjoni prinċipali trid tiġi notifikata xorta waħda.
2. Eċċezzjonijet għar-regola:
Kawżi li għandhom x'jaqsmu ma' drittijiet ta' proprjetà, id-diviżjoni ta' komunjoni tal-beni, żgumbrament, eżekuzzjoni speċifika fuq immobbli, u ż-żjieda, sostituzzjoni, tnaqqis jew kanċellament ta' ipoteki jridu jsiru fil-qorti tad-dirett ta' fejn jinsabu l-beni.
L-azzjonijiet ta' zjieda, sostituzzjoni, tnaqqis jew kanċellament ta' ipoteki fuq bastimenti u ajruplani, madanakollu, iridu jsiru fil-qorti tad-dirett ta' fejn dawn ikunu reġistrati; jekk l-ipoteka fuq dawn il-mobbli tkun reġistrata f'diversi distretti, l-attur jista' jagħżel wieħed minnhom;Meta l-azzjoni tkun tirrigwarda għadd ta' oġġetti (għadd ta' oġġetti mobbli ta' l-istess persuna jew grupp ta' persuni), jew beni mobbli u immobbli, jew mobbli li jinsabu f'distretti differenti, il-qorti kompetenti tkun dik fejn jinsabu l-immobbli li għandhom l-ogħla valur, waqt li jiġi kkunsidrat il-valur ta' l-art; jekk l-immobbli li tkun is-suġġett tal-kawża tkun tinsab f'aktar minn distrett territorjali wieħed, l-azzjoni tista' ssir f'kull distrett.L-azzjonijiet li l-iskop tagħhom ikun it-twettiq ta' obbligi, kumpens għal obbligi mhux imwettqa jew imwettqa ħażin jew ix-xoljiment ta' kuntratt minħabba ksur ta' l-obbligi, għandhom isiru, skond kif jagħżel il-kreditur, fil-qorti fejn kellu jiġi mwettaq l-obbligu jew fejn ikun domiċiljat il-konvenut.F'kawżi dwar aġir illegali jew delitti, il-qorti kompetenti hija dik tad-distrett fejn ikun seħħ il-fatt.F'azzjonijiet ta' divorzju jew separazzjoni personali, il-qorti kompetenti hija dik ta' fejn ikun domiċiljat jew residenti l-attur.Fi proċeduri ta' inventarji (relatati mas-suċċessjoni ta' persuna li tkun mietet), il-qorti kompetenti hija dik tad-distrett fejn il-mejjet kien domiċiljat l-aħħar.F'każ ta' danni jew telf relatati ma' merkanzija trasportata bil-baħar, il-qorti kompetenti għal-likwidazzjoni tad-danni hija dik tal-port fejn kellha ssir il-kunsinna tal-merkanzija..
L-azzjonijiet ta' danni għal kolliżjoni ta' bastimenti jistgħu jsiru fil-qorti li jkollha ġurisdizzjoni fuq it-territorju fejn ikun seħħ l-inċident, dik tat-territorju fejn ikun domiċiljat sid il-bastiment li jkun sofra d-danni, dik tat-territorju fejn jappartjeni l-bastiment jew fejn ikun jinsab, jew dik ta' l-ewwel port fejn jidħol il-bastiment li jkun sofra l-ħsara.Il-ħlas għal salvataġġ jew għajnuna għal bastimenti jista' jintalab fil-qorti li jkollha ġurisdizzjoni fuq it-territorju fejn ikun seħħ il-fatt, dik tad-distrett fejn ikun domiċiljat sid l-oġġetti salvati jew fejn ikun jinsab il-bastiment in kwestjoni.L-azzjonijiet dwar drittijiet privileġġati fuq bastiment akkwistat għandhom isiru quddiem il-qorti tal-port fejn il-bastiment ikun ankrat fil-ħin ta' l-akkwist.Fil-każ ta' proċeduri speċjali għall-irkupru ta' kumpanija jew ta' falliment, il-qorti kompetenti tkun dik fejn il-kumpanija jkollha l-kwartijieri ġenerali tagħha jew fejn teżerċita l-attivtajiet prinċipali tagħha.Il-qorti tad-distrett fejn tkun tinsab xi fergħa, aġenzija, uffiċċju tal-fergħa, delegazzjoni jew rappreżentanza ta' kumpanija barranija fil-Portugall hija kompetenti biex tieħu konjizzjoni ta' proċeduri speċjali ta' irkupru tal-kumpanija jew ta' falliment li jirriżultaw minn obbligi kuntrattati fil-Portugall jew li kellhom jitwettqu fil-Portugall, iżda din l-azzjoni tkun limitata għall-assi li jinsabu fit-territorju Portugiż.Għar-rigward ta' proċeduri kawtelatorji (li huma serje ta' passi proċedurali bl-iskop li jissalvagwardjaw l-infurzar effettiv ta' deċiżjoni ġudizzjarja) u atti eżekuttivi, japplikaw dawn ir-regoli: Fuq
rikors għal mandat ta' qbid (it-teħid ġudizzjarju ta' oġġetti) u ta' deskrizzjoni (li jikkonsisti fid-deskrizzjoni, il-valutazzjoni u l-kunsinna ta' l-oġġett lil depożitarju) għandu jiġi ppreżentat fil-qorti tad-distrett fejn ikunu jinsabu l-oġġetti, u jekk ikunu jinsabu f'diversi distretti, f'xi wieħed minnhom; rikors għal mandat ta' inibizzjoni ta' xogħol (rimedju ta' urġenza li jintuża biex jitwaqqaf xogħol ġdid) għandu jiġi ppreżentat quddiem il-qorti tal-post fejn ikun qed isir ix-xogħol; għar-rigward ta' proċeduri kawtelatorji oħrajn, il-kompetenza hija tal-qorti fejn tiġi ppreżentata l-azzjoni relattiva; fir-rigward ta' atti eżekuttivi, il-provi jridu jitressqu quddiem il-qorti tad-distrett fejn tkun mitluba l-eżekuzzjoni.In-notifiki meħtieġa għandhom isiru fil-qorti fejn tkun residenti l-persuna li tkun trid tiġi notifikata.Fir-rigward ta’ kawżi quddiem it-Tribunal Industrijali, ir-regola ġenerali hi li dawn iridu jiġu proposti quddiem il-qorti tad-domiċilju tal-konvenut.Madanakollu, il-kawżi relatati ma’ kuntratti ta’ xogħol miftuħa mill-impjegat kontra min jimpjegah, jistgħu jiġu ppreżentati quddiem il-qorti tal-post fejn isir ix-xogħol jew tad-domiċilju tiegħu.Jekk ikun hemm diversi atturi, hija kompetenti l-qorti tal-post fejn isir ix-xogħol jew tad-domiċilju ta’ xi wieħed minnhom.Jekk ix-xogħol isir f’aktar minn post wieħed, il-kawżi jistgħu jsiru fil-qorti ta’ kull wieħed minn dawn il-postijiet. Il-kawżi dwar mard jew korriment fuq il-post tax-xogħol iridu jitressqu quddiem il-qorti tal-post fejn ikun seħħ l-inċident jew fejn il-persuna marida tkun ħadmet l-aħħar fix-xogħol li minnu tkun qabditha l-marda. Jekk l-inċident iseħħ f’pajjiż barrani, il-kawża għandha ssir fil-Portugall, fil-qorti tal-post ta’ domiċilju tal-vittma ta’ l-inċident. Il-parteċipazzjoni mitluba bil-liġi trid tkun indirizzata lill-qorti stabbilita skond dawn ir-regoli. Il-qorti tad-domiċilju tal-vittma ta’ inċident, mard jew benefiċċjarju hija kompetenti wkoll jekk tkun meħtieġa sal-fażi litiġjuża tal-proċess. Jekk il-vittma ta’ inċident, persuna marida jew benefiċċjarju jkun reġistrat ma’ l-ekwipaġġ ta’ bastiment jew ajruplan u l-inċident jew il-mard iseħħ matul vjaġġ, xorta tkun kompetenti l-qorti ta’ l-ewwel lokalità fit-territorju domestiku fejn jasal il-bastiment jew l-ajruplan jew fejn ikun reġistrat.
F’każ ta’ sensja kollettiva, il-proċeduri preventivi u l-kawżi għandhom isiru fil-qorti fejn ikun jinsab il-post tax-xogħol. F’każ ta’ sensja ta’ ħaddiema f’diversi postijiet tax-xogħol, ikollha kompetenza l-qorti tal-post tax-xogħol fejn ikunu jaħdmu l-ikbar numru ta’ ħaddiema mkeċċija.Fir-rigward ta’ kawżi ta’ natura ċivili li jirrigwardaw lil persuni minuri, tapplika r-regola ġenerali li hija kompetenti l-qorti taż-żona fejn il-minuri jkun residenti fil-ħin meta tinbeda l-kawża. Jekk ir-residenza tal-persuni minuri ma tkunx magħrufa, jkollha kompetenza l-qorti fejn ikunu residenti l-persuni li jeżerċitaw is-setgħa tal-ġenituri. Jekk il-persuni li jeżerċitaw is-setgħa tal-ġenituri jkunu residenti f’postijiet differenti, ikollha kompetenza l-qorti tal-persuna li jkollha l-kustodja tal-minuri, u jekk il-kustodja tkun konġunta, tal-persuna li magħha tkun tgħix il-persuna minuri. Jekk xi proċedura tkun tirrigwarda żewġ minuri jew aktar, tfal ta’ l-istess ġenituri u li jgħixu f’żoni differenti, ikollha kompetenza l-qorti tat-territorju fejn jgħixu l-biċċa l-kbira minnhom; jekk ikunu ndaqs, il-qorti kompetenti tkun dik fejn il-kawża tinfetaħ l-ewwel. Jekk fil-ħin meta tinfetaħ il-kawża, il-minuri ma jkunx jgħix fil-Pajjiż, il-qorti kompetenti tkun dik fejn jgħix ir-rikorrent jew l-intimat; jekk anki dawn ikunu jgħixu f’pajjiż barrani u l-qrati Portugiżi jkollhom ġurisdizzjoni internazzjonali, din taqa’ taħt il-kompetenza tal-Qorti ta’ Lisbona. a) Taħt liema ċirkostanzi nista’ nagħżel bejn il-qorti fejn il-konvenut huwa domiċiljat (kif stipulat mir-regola ġenerali) u ġurisdizzjoni oħra?
il-mistoqsija hija mwieġba fil-paragrafu ċ) ta’ dan il-grupp 2.
b) Taħt liema ċirkostanzi jiena obbligat nagħżel qorti li m’hijiex dik fejn il-konvenut huwa domiċiljat (kif stipulat mir-regola ġenerali)?
Fis-sitwazzjonijiet
kollha mogħtija taħt Nru 2, tal-mistoqsija II.
c) Il-partijiet jistgħu jagħżlu qorti bi ftehim bejniethom, jekk din il-qorti ma jkollhiex ġurisdizzjoni taħt ir-regola ġenerali?
Iva, permezz ta’ l-iffirmar ta’ ftehim privat li jistabbilixxi l-ġurisdizzjoni, il-partijiet jistgħu jiddeċiedu liema ġurisdizzjoni hija kompetenti biex tittratta kawża partikolari, jew kawżi li possibilment ikollhom x’jaqsmu ma’ relazzjoni ġuridika, meta jkun hemm konnessjoni ma’ aktar minn ordni ġuridika waħda.L-istabbiliment ta’ ġurisdizzjoni bi ftehim jista’ jinvolvi l-attribuzzjoni ta’ kompetenza esklussiva jew alternattiva lill-qrati tal-Portugal, jekk ikun il-każ, waqt li huwa preżunt li hija alternattiva f’kas ta’ dubju.Il-ftehim dwar l-għażla tal-forum ikun validu jekk jiġu sodisfatti b’mod kumulattiv u totali ir-rekwiżiti li ġejjin:ikun jirrigwarda tilwim li jinvolvi d-drittijiet tal-partijiet;ikun aċċettabbli taħt il-liġi tal-forum propost; ikun ġustifikat minn interess serju taż-żewġ partijiet jew ta’ parti minnhom, b’tali mod li ma jinvolvix inkonvenjent gravi għall-parti l-oħra;ma jaqax taħt qasam ta’ kompetenza esklussiva tal-qrati Portugużi;ikun jirriżulta minn ftehim bil-miktub jew ikkonfermat bil-kitba, li fih ikun hemm imniżżla il-ġurisdizzjoni kompetenti. Għal dan l-iskop, jiġi ikkunsidrat bħala ftehim bil-miktub dak li jkun iffirmat bejn iż-żewġ partijiet, jew dak li jirriżulta minn bdil ta’ ittri, telex, telegrammi jew mezzi oħra ta’ komunikazzjoni li fihom hemm prova bil-miktub u diretta tal-ftehim, jew li fihom xi referenza għal xi dokument li fih hemm miktub il-ftehim.
Għar-rigward ta’ kawżi industrijali, kull ftehim jew klawsola li bihom tiġi eskluża il-kompetenza territorjali attribwita skond kif imsemmi fir-risposta għall-mistoqsija II-2, huwa null. C. Kif inkun naf liema qorti hija kompetenti biex tisma’ l-każ tiegħi jekk dan ikun jaqa’ taħt il-ġurisdizzjoni ta’ qorti speċjalizzata?
Trid tirreferi għal dawn il-kriterji:Il-Qrati tal-Familja – għandhom il-kompetenza biex jisimgħu u jiddeċiedu proċessi ta’ ġurisdizzjoni voluntarja bejn il-miżżewġin, kawżi ta’ seperazzjoni personali u ta’ divorzju, inventarji u proċeduri kawtelatorji relatati magħhom, kawżi ta’ manteniment bejn il-miżżewġin u dawk li kienu miżżewġin, kawżi ta’ dikjarazzjoni ta’ nullità jew ta’ annullament ta’ żwieġ, kawżi ta’ annullament ta’ żwieġ li jkun sar bona-fide miż-żewġ miżżewġin, u kawżi għall-manteniment bejn il-miżżewġin u dawk li kienu miżżewġin.Il-qrati tal-Familja għandhom ukoll dawn il-kompetenzi: Dawn il-Qrati huma kompetenti wkoll, fir-rigward ta’ tfal minuri u dawk li jkunu laħqu l-età maġġuri, sabiex: Jistabilixxu t-tutela u l-amministrazzjoni tal-beni; Jinnominaw persuna li tista’ tagħmel negozju f’isem persuni minuri kif ukoll li jinnominaw prokuratur ġenerali li jirrapreżenta b’mod extra-ġudizzjarju lill-minuri li jkunu soġġetti għas-setgħa tal-ġenituri; Jagħtu digriet ta’ adozzjoni; Jirregulaw l-eżerċizzju tas-setgħa tal-ġenituri u jagħtu direttivi dwar kwestjonijiet f’dan ir-rigward; Jiffissaw il-manteniment dovut lill-minuri u lit-tfal mhux minuri jew emanċipati, u jittrattaw u jiddeċiedu talbiet dwar l-eżekuzzjoni tal-manteniment; Jordnaw il-kunsinna ġudizzjarja tal-minuri; Jawtorizzaw lir-rappreżentant legali tal-minuri sabiex iwettaq ċerti atti, jikkonfermaw dawk li jkunu twettqu mingħajr awtorizzazzjoni, u jieħdu azzjoni dwar l-aċċettazzjoni tal-libertajiet; Jiċċediedu dwar il-garanzija li l-ġenituri għandhom jagħtu favur l-ulied minuri; Jirregolaw l-inibizzjoni totali jew parzjali, u jistabilixxu limitazzjonijiet għall-ezerċizzju tas-setgħa tal-ġenituri; Jipproċedu għall-verifikazzjoni uffiċjali tal-maternità, tal-paternità jew għaċ-ċaħda tal-preżunta paternità; Jiddeċiedu dwar l-isem u l-kunjom tal-minuri f’każ ta’ nuqqas ta’ qbil bejn il-ġenituri. Fuq
Il-Qrati tal-Familja għandhom ukoll dawn il-kompetenzi : Jekk il-gwardjan jew l-amministratur ikollhom it-tutela jew l-amministrazzjoni tal-beni, jistabbilixxu r-renumerazzjoni tagħhom, jirrikonoxxu l-eżenzjoni, l-eżonerazzjoni jew it-tneħħija tal-kuratur, amministratur jew rappreżentant tal-familja, jitolbu u jiverifikaw ir-rendikont ta’ l-attivitajiet, jawtorizzaw is-sostituzzjoni ta’ l-ipoteka legali u jistabbilixxu l-konferma jew is-sostituzzjoni tal-garanzija u jinnominaw prokuratur speċjali li jirrapreżenta lill-minuri f’sitwazzjonijiet extra-ġudizzjarji; Jinnominaw prokuratur speċjali li jirrapreżenta lill-minuri f’kull proċess tutelari; Jikkonvertu, jirrevokaw u jirrevedu l-adozzjoni, jitolbu u jivverifikaw ir-rendikonti ta’ min qed jadotta u jiffissaw s-somma tal-flus maħsuba għall-manteniment tal-persuna adottata; Jiċċediedu dwar il-konferma jew is-sostituzzjoni tal-garanzija favur l-ulied minuri; Jitolbu u jivverifikaw ir-rendikonti li l-ġenituri għandom jagħtu; Jirrikonoxxu kull inċident ieħor fil-proċessi msemmija fil-paragrafi preċedenti.It-Tribunali Industrijali – Essenzjalment it-tribunali industrijali għandhom dawn il-kompetenzi fi kwistjonijiet ċivili: Kwistjonijiet li jirriżultaw mill-annullament u l-interpretazzjoni tal-instrumenti ta’ ftehim kollettiv tax-xogħol li m’humiex ta’ natura amministrattiva; Kwistjonijiet li jirriżultaw minn relazzjonijiet ta’ xogħol kuntrattat u minn relazzjonijiet stabbiliti fuq il-kuntratti tax-xogħol; Kwistjonijiet li jirriżultaw minn inċidenti fuq ix-xogħol u mard; Kwistjonijiet ta’ mard jew sptarijiet, ta’ provista ta’ kura li tirriżulta minn servizzi kliniċi, ta’ apparat ta’ proteżi jew ortopedija, jew kull servizz ieħor jew ħlas għall-benefiċċju ta’ vittmi ta’ inċidenti jew mard fuq il-post tax-xogħol; Azzjonijiet maħsuba biex jannullaw atti u kuntratti mwettqa minn kull entità responsabbli bil-għan li tinħall mill-obbligi li jirriżultaw mill-applikazzjoni ta’ leġislazzjoni sindikali jew ta’ xogħol; Kwistjonijiet li jirriżultaw minn kuntratti meqjusa bil-liġi bħala kuntratti tax-xogħol; Kwistjonijiet li jirriżultaw minn kuntratti ta’ apprentistat u ta’ taħriġ; Kwistjonijiet bejn ħaddiema għas-servizz ta’ l-istess entità, relatati ma’ drittijiet u obbligi li jirriżultaw minn azzjonijiet komuni fl-eżekuzzjoni tax-xogħol jew li jirriżultaw minn xi att illeċitu minn xi wieħed minnhom fl-eżekuzzjoni tax-xogħol u għaldaqstant, mingħajr preġudizzju għalll-kompetenza tal-qrati kriminali fir-rigward tar-responsabilità ċivili konnessa mar-reat kriminali; Kwistjonijiet bejn istituzzjonijiet ta’ welfare soċjali jew ta’ benefiċċji għall-familja u l-benefiċċjarji tagħhom, f’dak li jirrigwarda drittijiet, poteri jew obbligi legali, regolamentarji jew statutorji ta’ parti jew oħra, mingħajr preġudizzju għall-kompetenza propja tat-tribunali amministrattivi u fiskali; Kwistjonijiet bejn trade unions u membri jew persuni rappreżentati minnhom, jew li jkunu milquta mid-deċiżjonijiet tagħhom, f’dak li jirrigwarda dritti, poteri jew obbligi legali, regolamentarji jew statutorji ta’ xi parti; Proċessi maħsuba għal-liqwidazzjoni u t-tqassim tal-beni ta’ istituzzjonijiet ta’ welfare soċjali jew trade unions, meta l-liġi ma tipprovdix mod ieħor; Kwistjonijiet bejn istituzzjonijiet ta’ welfare soċjali jew bejn trade unions, relatati ma’ l-eżistenza, l-estensjoni jew il-kwalità tal-poteri jew obbligi legali, regolamentarji jew statutorji ta’ parti minnhom li taffetwa lill-oħra; Azzjonijiet ibbażati fuq id-deċiżjonijiet jew poteri eżekuttivi oħra, mingħajr preġudizzju għall-kompetenza attribwita lil qrati oħra; Kwistjonijiet bejn partijiet f’relazzjoni ġuridika ta’ xogħol, jew bejn wieħed minnhom u terzi persuni, li jirriżultaw minn relazzjonijiet konnessi u relatati ma’ xogħol, minħabba dependenza jew kumplimentarjetà u t-talba tingħaqad ma’ oħra fejn it-tribunal huwa direttament kompetenti; Kwistjonijiet ċivili li jirriżultaw minn strajk; Kwistjonijiet li jirriżultaw bejn il-kumitati tal-ħaddiema u kumitati li jikkordinaw, il-kumpanija jew il-ħaddiema tagħha; Kwistjonijiet oħra li jistgħu jirriżultaw bil-liġi. Fuq
Il-Qrati Kummerċjali – Il-qrati kummerċjali għandhom il-kompetenza li jittrattaw u jiddeċiedu: Il-proċessi speċjali ta’ l-irkrupru ta’ kumpanija jew tal-falliment tagħha; L-azzjonijiet ta’ dikjarazzjoni ta’ ineżistenza, nullità u annullament ta’ l-istatut ta’ kumpanija; L-azzjonijiet relatati ma’ l-eżerċizzju tad-drittijiet tal-kumpanija; L-azzjonijiet ta’ sospensjoni u ta’ annullament tad-deċiżjonijiet tal-kumpanija; L-azzjonijiet ta’ xoljiment u ta’ likwidazzjoni ġuridika ta’ kumpaniji; L-azzjonijiet dwar pretensjoni ta’ proprjetà industrijali; L-azzjonijiet li hemm referenza għalihom fil-Kodiċi tar-Reġistru tal-Kummerċ; L-azzjonijiet ta’ nullità u ta’ annullament li hemm referenza għalihom fil-Kodiċi tal-Propjetà Industrijali.It-tribunali kummerċjali għandhom ukoll il-kompetenza li jiddeċiedu: Appelli minn deċiżjonijiet, li fit-termini previsti fil-Kodiċi tal-Proprjetà Industrijali, jikkonċedu, jirrifjutaw jew jabolixxu kull dritt privat li hemm previsti fil-Kodiċi; Appelli minn deċiżjonijiet tar-Reġistratur tal-Kummerċ.Il-Qrati Marittimi– Il-Qrati Marittimi għandhom dawn il-kompetenzi fi kwestjonijiet relatati ma’: Spejjeż dovuti fir-rigward ta’ danni kkawżati minn, jew magħmula fuq, bastimenti, dgħajjes u inġenji oħra tal-baħar, jew li jirriżultaw mill-użu marittimu tagħhom; Kuntratti ta’ kostruzzjoni, tiswija, bejgħ u xiri ta’ vapuri, dgħajjes u inġenji oħra tal-baħar, li huma maħsuba għal użu marittimu; Kuntratti ta’ trasport bil-baħar jew kuntratt ta’ trasport mifrux fuq żewġ mezzi ta’ trasport jew iktar; Kuntratti ta’ trasport fuq xmajjar jew mgħodijiet interni ta’ l-ilma; Kuntratti ta’ użu marittimu ta’ bastimenti, dgħajjes u inġenji oħra tal-baħar , maħsuba biex jiġu mikrija; Kuntratti ta’ assikurazzjoni ta’ bastimenti, dgħajjes u inġenji oħra tal-baħar, li huma maħsuba għal użu marittimu u għat-tagħbija tagħhom; Ipoteki u privileġġi fuq vapuri u dgħajjes, kif ukoll garanziji fuq inġenji tal-baħar u t-tagħbija tagħhom; Proċessi speċjali relatati ma’ vapuri, dgħajjes u inġenji oħra tal-baħar u mat-tagħbija tagħhom; Proċeduri kawtelatorji fuq vapuri, dgħajjes u inġenji oħra tal-baħar relatati ma’ tagħbija, banek u oġġetti oħra relatati ma’ vapuri, dgħajjes u inġenji oħra tal-baħar, kif ukoll bħala talba preliminari għall-ħelsien ta’ dawn l-oġġetti fl-istess proċedimenti; Ħsarat komuni jew partikolari, inklużi dawk li għandhom x’jaqsmu ma’ inġenji oħra tal-baħar; Assistenza u salvataġġ fuq il-baħar; Kuntratti ta’ rmunkar u kuntratti ta’ pilotaġġ; Tneħħija ta’ inġenji tal-baħar mgħarrqa; Responsabilità ċivili li tirriżulta minn kontaminazzjoni tal-baħar u ilmijiet oħra, taħt il-ġuridizzjoni tal-Qorti; Użu, ħsara, sejba jew appropjazzjoni ta’ apparat tas-sajd jew ta’ qbid ta’ mħar, molluski jew pjanti tal-baħar, ħadid, apparat, armi, provisti u aktar oġġetti maħsuba għan-navigazzjoni jew għas-sajd, kif ukoll danni kkawżati minn jew fuq l-istess oġġetti; Danni kkawżati lill-patrimonju marittimu pubbliku; Proprjetà u pussess ta’ affarijiet/oġġetti misjuba fil-baħar jew fdalijiet li jinsabu f’qiegħ il-baħar jew f’ilmijiet interni u li huma ta’ interess marittimu; Qbid; Il-kwestjonijiet kollha in ġenerali fuq kwistjonijiet relatati mal-liġi tal-Kummerċ Marittimu. Aktar tagħrif
Qorti Suprema tal-Ġustizzja; - - Ministeru tal-Ġustizzja; - Qorti Kostituzzjonali; Qorti ta' l-Appell ta' Lisbona; Qorti ta' l-Appell ta' Coimbra; Qorti ta' l-Appell ta' Évora; - - Qorti ta' l-Appell ta' Porto; Prokuratur Ġenerali tar-Repubblika; Ċentru ta' l-Istudji Ġuridiċi (entità respnsabbli għat-taħriġ tal-Maġistrati Portugiżi); - - Direzzjoni Ġenerali ta' l-Amministrazzjoni tal-Ġustizzja (fejn hemm disponibbli, fost affarijiet oħrajn, informazzjoni dwar il-kuntatti għall-Qrati u l-ġurisdizzjoni territorjali tagħhom u aċċess għall-Paġna ta' l-Uffiċjali tal-Ġustizzja); Kabinett tal-Politika Leġislattiva u l-Ippjanar tal-MInisteru tal-Ġustizzja; - Direttorat Ġenerali tar-Reġistri u tan-Notarjat; Istitut tal-Konsumaturi; Assoċjazzjoni ta' l-Imħallfin Portugiżi; Sindikat tal-Maġistrati tal-Ministeru Pubbliku; Kamra ta' l-Avukati; Bażi ta' leġislazzjoni on-line (fiha l-atti ppubblikati taħt is-Seje I tad-D.R. mill-01-01-1970; tagħti aċċess b'xejn għal-leġislazzjoni ppubblikata fis-Serje I sa mill-01-01-2000); « Jurisdizzjoni tal-qrati - Informazzjoni Ġenerali | Portugall - Informazzjoni Ġenerali »